钦定古今图书集成/明伦汇编/氏族典/第581卷 > 耶律谷欲
## 钦定古今图书集成/明伦汇编/氏族典/第581卷 > 耶律谷欲

按《辽史耶律谷欲传》：“谷欲，字休坚，六院部人。父阿古
只，官至节度使。谷欲冲澹有礼法，工文章。统和中，为
本部太保。开泰中，稍迁塌母城节度使。鞫霸州疑狱
称旨，授启圣军节度使。太平中，复为本部太保。谢病
归，俄擢南院大王。奉诏与林牙耶律庶成、萧韩家奴
编辽国上世事迹及诸帝实录。未成，卒年九十。”